ΓΡΑΠΤΗ ΕΡΩΤΗΣΗ P-0673/97 υποβολή: Ernesto Caccavale (UPE) προς την Επιτροπή (26 Φεβρουαρίου 1997)

Θέμα: Ευρωπαϊκοί πόροι για το Abruzzo

Η Περιφέρεια Abruzzo για την περίοδο 1994-1996 έχει ενταχθεί από την Ευρωπαϊκή Ένωση ως περιφέρεια με καθυστερημένη ανάπτυξη (Στόχος Ι).

Σήμερα η Επιτροπή φαίνεται να έχει την πρόθεση να παραχωρήσει στην περιφέρεια Abruzzo παράταση δύο χρόνων, προκειμένου να καταστεί δυνατή η δαπάνη των πόρων που έχουν έως τώρα μείνει στη διάθεση των περιφερειακών ταμείων του Abruzzo ως μη απορροφηθέντες 7 η παράταση αυτή όμως δεν φαίνεται να συνεπάγεται την εξακολούθηση της παραμονής του Abruzzo στην ομάδα των Περιφερειών του Στόχου Ι.

Μπορεί να αναφέρει η Επιτροπή εάν το Abruzzo θα μπορέσει να συνεχίσει να επωφελείται από τους κοινοτικούς πόρους, και αν ναι από ποιους;

Μπορεί να διευκρινίσει η Επιτροπή εάν ενδεχόμενες κρατικές ενισχύσεις προς την Περιφέρεια Abruzzo βάσει του άρθρου 92, παράγραφος 2, εδάφιο γ) θα θεωρηθούν συμβατές με την κοινή αγορά, μολονότι - όπως φαίνεται - η Περιφέρεια Abruzzo δεν συμπεριλαμβάνεται στις λεγόμενες ζώνες με καθυστερημένη ανάπτυξη;

Μπορεί η Επιτροπή να επιτρέψει προληπτικώς στην Ιταλική Κυβέρνηση να συμπεριλάβει την Περιφέρεια Abruzzo στις εθνικές χρηματοδοτήσεις, όπως, π.χ., τις χρηματοδοτήσεις βάσει των νόμων 488/92, 341/95 και 44/86;

Απάντηση της κ. Wulf-Mathies εξ ονόματος της Επιτροπής (20 Μαρτίου 1997)

Το άρθρο 8 παράγραφος 1 του κανονισμού (ΕΟΚ) αριθ. 2052/88 του Συμβουλίου της 24ης Ιουνίου 1988 για τις αποστολές των διαρθρωτικών ταμείων, την αποτελεσματικότητά τους και το συντονισμό των παρεμβάσεών τους μεταξύ τους, καθώς και με τις παρεμβάσεις της Ευρωπαϊκής Τράπεζας Επενδύσεων και άλλων υφισταμένων χρηματοδοτικών οργάνων, όπως έχει τροποποιηθεί ((ΕΕ αριθ. L 193 της 31.07.1993 )), προβλέπει ότι η περίοδος επιλεξιμότητας για το Abruzzo σύμφωνα με τον στόχο 1 λήγει την 31η Δεκεμβρίου 1996,

Οιιταλικές αρχές ζήτησαν παράταση κατά δύο έτη των ημερομηνιών λήξης για τις αναλήψεις υποχρεώσεων και τις πληρωμές σε εθνικό επίπεδο για τις μορφές παρέμβασης του στόχου 1 της περιόδου 1994-1996 υπέρ του Abruzzo. Αυτό δεν συνεπάγεται παράταση της επιλεξιμότητας της περιοχής βάσει του στόχου 1, αλλά παρέχει τη δυνατότητα της συμπλήρωσης σε εθνικό επίπεδο της θέσης σε εφαρμογή των προγραμμάτων για την περίοδο 1994-1996.

Η Επιτροπή ενέκρινε μόλις τις εν λόγω παρατάσεις, οι οποίες παρέχουν στο Abruzzo τη δυνατότητα να πραγματοποιήσει τις αναλήψεις υποχρεώσεων σε εθνικό επίπεδο μέχρι το τέλος 1998 για τα περιφερειακά προγράμματα και τα πολυπεριφερειακά προγράμματα που εντάσσονται στο Κοινοτικό Πλαίσιο Στήριξης για την Ιταλία βάσει του στόχου 1 (1994-1999) και συγχρηματοδοτούνται από το Ευρωπαϊκό Ταμείο Περιφερειακής Ανάπτυξης, το Ευρωπαϊκό Γεωργικό Ταμείο Προσανατολισμού και Εγγυήσεων και το Χρηματοδοτικό Μέσο Προσανατολισμού της Αλιείας. Οι παρατάσεις αυτές ισχύουν αποκλειστικά εντός των ορίων των δεσμεύσεων που έχουν αναληφθεί σε κοινοτικό επίπεδο μέχρι την 31η Δεκεμβρίου 1996 για κάθε τύπο παρέμβασης.

Όσον αφορά το Ευρωπαϊκό Κοινωνικό Ταμείο, οι κοινοτικοί πόροι έχουν ήδη διατεθεί υπέρ του Abruzzo για τους στόχους 3 και 4 για την περίοδο 1997-1999.

Δεδομένου ότι πρόκειται γα καθεστώτα ενίσχυσης, η Επιτροπή εξετάζει προς το παρόν με τις ιταλικές αρχές τον νέο χάρτη των ζωνών σύμφωνα με το άρθρο 93.3.γ) της συνθήκης ΕΚ για την περίοδο 1997-1999.